बेटी अहाँ विद्यालय जाउ !
 भले जे हेतै बाद में देखबै - एखन अहाँ विद्यालय जाउ!
 शिक्षा के शक्ति जगके जननी - अहुँ अपन अस्मिता बनाउ!
 जुनि पिछड़ू कोनो विधामें पाछू - अस्तित्वक रक्षा-किला बनाउ!
 बेटी अहाँ विद्यालय जाउ!
 देखू आइ संसार में नारी - अग्रपाँति नेत्री बनि चलैथ!
 जतय दहेजक चाप आ मारि - सैह समाज पिछड़ल छैथ!
 शिक्षाके पूँजी सभसऽ बड़का - दहेज-दान के त्याग कराउ!
 बेटी अहाँ विद्यालय जाउ!
 भारतमें नारी छथि आगू - मिथिला बेसी पिछड़ल अछि!
 बीति गेल देखू कते जमाना - गार्गी - भारती पड़ल अछि!
 पुनः प्रीतिके रीति सऽ सभके - अपन दिव्य शक्तिके देखाउ!
 बेटी अहाँ विद्यालय जाउ! 